คำทักทายภาษาอาหรับ มักย่อเป็น "ซะลาม"

อัสซะลามุอะลัยกุมในอักษรวิจิตรอาหรับ
อัสซะลามุอะลัยกุม
วะอะลัยกุมุสซะลาม
**อัสซะลามุอะลัยกุม** (อาหรับ: ٱلسَّلَامُ عَلَيْكُمْ, ออกเสียง: [asːa.laː.mu ʕa.laj.kum]) เป็นคำทักทายภาษาอาหรับที่แปลว่า "ขอให้ความสันติสุขจงมีแด่ท่าน" คำว่า *ซะลาม* เป็นคำทักทายทางศาสนาในหมู่มุสลิม และกลุ่มชนอื่นที่พูดภาษาอาหรับ เช่น อาหรับคริสเตียน และมุสลิมโดยทั่วไป ในภาษาปากมักพูดแค่ส่วนแรกเท่านั้น (ซะลาม, "สันติ") คำตอบรับของคำทักทายคือ*วะอะลัยกุมุสซะลาม* (وَعَلَيْكُمُ ٱلسَّلَامُ, [wa.ʕa.laj.ku.mu‿sːa.laː.mu]) "และขอให้ความสันติสุขจงมีแด่ท่านเช่นกัน" ประโยคสมบูรณ์ของคำทักทายนี้คือ *อัสซะลามุอะลัยกุม วะเราะห์มะตุลลอฮิ วะบะเราะกาตุฮู* (ٱلسَّلَامُ عَلَيْكُمْ وَرَحْمَةُ ٱللَّٰهِ وَبَرَكَاتُهُ, [asːa.laː.mu ʕa.laj.kum wa.raħ.ma.tu‿ɫ.ɫaː.hi wa.ba.ra.kaː.tu.huː]) "ขอความสันติสุข ความเมตตา และความเป็นสิริมงคลจากพระองค์อัลลอฮ์จงมีแด่ท่าน"

รูปแบบไวยากรณ์
--------------

คำทักทายส่วนใหญ่มักใช้รูปสรรพนามบุรุษที่สองพหูพจน์ชาย โดยสามารถเปลี่ยนแปลงตามสถานการณ์ได้ เพื่อกล่าวถึงบุคคลที่เป็นรูปเอกพจน์ชายหรือหญิง รูปทวิพจน์ หรือรูปพหูพจน์หญิง ตามตัวอย่างด้านล่างนี้ (หมายเหตุ: ตามรูปแบบกฎการออกเสียงมาตรฐานของภาษาอาหรับคลาสสิก สระสุดท้ายมักไม่ออกเสียง):

| เพศ | คำทักทาย | คำตอบรับ |
| --- | --- | --- |
| เอกพจน์ชาย | ٱلسَّلَامُ عَلَيْكَ‎ | وَعَلَيْكَ ٱلسَّلَامُ‎ |
| [as.sa.laː.mu ʕa.laj.ka] | [wa.ʕa.laj.ka‿s.sa.laː.mu] |
| อัสซะลามุอะลัยกะ | วะอะลัยกัสซะลามุ |
| เอกพจน์หญิง | ٱلسَّلَامُ عَلَيْكِ‎ | وَعَلَيْكِ ٱلسَّلَامُ‎ |
| [as.sa.laː.mu ʕa.laj.ki] | [wa.ʕa.laj.ki‿s.sa.laː.mu] |
| อัสซะลามุอะลัยกิ | วะอะลัยกิสซะลามุ |
| ทวิพจน์ทุกเพศ | ٱلسَّلَامُ عَلَيْكُمَا‎ | وَعَلَيْكُمَا ٱلسَّلَامُ‎ |
| [as.sa.laː.mu ʕa.laj.ku.maː] | [wa.ʕa.laj.ku.maː‿s.sa.laː.mu] |
| อัสซะลามุอะลัยกุมา | วะอะลัยกุมาสซะลามุ |
| พหูพจน์ชาย | ٱلسَّلَامُ عَلَيْكُمْ‎ | وَعَلَيْكُمُ ٱلسَّلَامُ‎ |
| [as.sa.laː.mu ʕa.laj.kum] | [wa.ʕa.laj.ku.mu‿s.sa.laː.mu] |
| อัสซะลามุอะลัยกุม | วะอะลัยกุมุสซะลามุ |
| พหูพจน์หญิง | ٱلسَّلَامُ عَلَيْكُنَّ‎ | وَعَلَيْكُنَّ ٱلسَّلَامُ‎ |
| [as.sa.laː.mu ʕa.laj.kun.na] | [wa.ʕa.laj.kun.na‿s.sa.laː.mu] |
| อัสซะลามุอะลัยกุนนะ | วะอะลัยกุนนัสซะลามุ |

ในศาสนาอิสลาม
-------------

ในฮะดีษมีการกล่าวถึงวิธีการซะลามหลายแบบ จากรายงานของอะบูฮุร็อยเราะฮ์ว่า "เมื่อผู้ใดไปถึงยังที่ชุมนุม ก็จงให้'ซะลาม' และเมื่อต้องการจะปลีกตัวออกมาก็จงให้ 'ซะลาม' เช่นกัน เพราะใช่ว่าการให้ 'ซะลาม' ครั้งแรกนั้นจะมีความพิเศษ (ควรกระทำ) มากกว่าการให้ 'ซะลาม' ครั้งหลัง" (ฮะดีษฮะซันที่บันทึกในญาเมียะอ์ อัตติรมีซี)

* รายงานจากฮะดีษบางส่วน ศาสดามุฮัมมัดกล่าวว่า "ผู้ที่ขับขี่ยานพาหนะควรให้ซะลามแก่ผู้ที่เดิน ผู้ที่เดิน (ควรให้ซะลาม) แก่ผู้ที่นั่ง และกลุ่มคนที่น้อยกว่า (ควรให้ซะลาม) แก่กลุ่มคนที่มากกว่า" (*เศาะฮีฮ์ อัลบุคอรี*, 6234; มุสลิม, 2160)

นอกจากฮะดีษแล้ว ยังมีวิธีการซะลามในอัลกุรอานด้วย โดยแนะนำให้ซะลามก่อนเข้าบ้าน จากโองการที่ว่า: "...เมื่อพวกเจ้าเข้าไปในบ้านก็จงกล่าวซะลามให้แก่ตัวของพวกเจ้าเอง เป็นการคำนับอันจำเริญยิ่งจากอัลลอฮ์ เช่นนั้นแหละ อัลลอฮ์ทรงชี้แจงโองการทั้งหลายให้เป็นที่ชัดแจ้งแก่พวกเจ้าเพื่อพวกเจ้าจะได้ใช้สติปัญญาพิจารณา" (อันนูร 24:61).

ประโยคนี้ปรากฏในอัลกุรอาน 7 ครั้ง แต่ละครั้งจะเป็นรูป *ซะลามุนอะลัยกุม* (อาหรับ: سَلَامٌ عَلَيْكُمْ) ในภาษาอาหรับคลาสสิกมักเขียนในเอกสารตัวเขียนอัลกุรอานและฮะดีษช่วงต้นเป็น ٱلسَّلَٰمُ عَلَيْكُمْ وَرَحْمَتُ ٱللَّٰهِ وَبَرَكَٰتُهُ‎ ในแบบร็อสม์มักเขียนเป็น السلم علىکم ورحمٮ ال‍له وٮرکٮه‎

* ซูเราะฮ์อัลอันอาม (6) อายะฮ์ 54:

> وَإِذَا جَآءَكَ ٱلَّذِينَ يُؤْمِنُونَ بِآيَاتِنَا فَقُلْ **سَلَامٌ عَلَيْكُمْ** ۖ كَتَبَ رَبُّكُمْ عَلَىٰ نَفْسِهِ ٱلرَّحْمَةَ ۖ أَنَّهُۥ مَنْ عَمِلَ مِنكُمْ سُوٓءًۢا بِجَهَالَةٍۢ ثُمَّ تَابَ مِنۢ بَعْدِهِۦ وَأَصْلَحَ فَأَنَّهُۥ غَفُورٌۭ رَّحِيمٌۭ‎  
> 
> "และเมื่อบรรดาผู้ศรัทธาต่อบรรดาโองการของเราได้มาหาเจ้า (มุฮัมมัด) ก็จงกล่าวเถิดว่า ‘**ขอความปลอดภัยจงมีแด่พวกท่านเถิด!** พระเจ้าของพวกเจ้าได้กำหนดการเอ็นดูเมตตาไว้บนตัวของพระองค์ว่า ผู้ใดในหมู่พวกเจ้ากระทำความชั่วโดยไม่รู้แล้วเขาสำนึกผิดกลับเนื้อกลับตัวหลังจากนั้น และปรับปรุงแก้ไขแล้ว แท้จริงพระองค์คือผู้ทรงอภัยโทษ ผู้ทรงเอ็นดูเมตตา"
> 
> 

* ซูเราะฮ์อัลอะอ์รอฟ (7) อายะฮ์ 46:

> وَبَيْنَهُمَا حِجَابٌۭ ۚ وَعَلَى ٱلْأَعْرَافِ رِجَالٌۭ يَعْرِفُونَ كُلًّۢا بِسِيمَاهُمْ ۚ وَنَادَوْا۟ أَصْحَابَ ٱلْجَنَّةِ أَن **سَلَامٌ عَلَيْكُمْ** ۚ لَمْ يَدْخُلُوهَا وَهُمْ يَطْمَعُونَ‎  
> 
> "และระหว่างพวกเขานั้นมีกำแพงกั้น และบนส่วนสูงของกำแพงนั้นมีบรรดาชายกลุ่มหนึ่ง ซึ่งพวกเขารู้จัก (พวกนั้น) ทั้งหมด ด้วยเครื่องหมาย ของพวกเขา (ชาวสวรรค์) และพวกเขาได้เรียกชาวสวรรค์ (โดยกล่าวว่า) ‘**ขอความปลอดภัยจงมีแด่พวกท่านเถิด!**’ โดยที่พวกเขา ยังมิได้เข้าสวนสวรรค์ ทั้ง ๆ ที่พวกเขาก็ปรารถนาอย่างแรงกล้า"
> 
> 

* ซูเราะฮ์อัรเราะอด์ (13) อายะฮ์ 24:

> **سَلَامٌ عَلَيْكُم** بِمَا صَبَرْتُمْ ۚ فَنِعْمَ عُقْبَى ٱلدَّارِ‎  
> 
> "(พร้อมกับกล่าวว่า) ‘**ความศานติจงมีแต่พวกท่าน** เนื่องด้วยพวกท่านได้อดทน’ มันช่างดีเสียนี่กระไรที่พำนักบั้นปลายนี้!"
> 
> 

* ซูเราะฮ์อันนะหล์ (16) อายะฮ์ 32:

> ٱلَّذِينَ تَتَوَفَّاهُمُ ٱلْمَلَائِكَةُ طَيِّبِينَ ۙ يَقُولُونَ **سَلَامٌ عَلَيْكُمُ** ٱدْخُلُوا۟ ٱلْجَنَّةَ بِمَا كُنتُمْ تَعْمَلُونَ‎  
> 
> "บรรดาผู้ที่มะลาอิกะฮ์เอาชีวิตของพวกเขาโดยที่พวกเขาเป็นคนดี พลางกล่าวว่า ‘**ศานติจงมีแด่พวกเจ้า**! จงเข้าไปในสวนสวรรค์เนื่องจากสิ่งที่พวกเจ้าได้กระทำไว้’"
> 
> 

* ซูเราะฮ์มัรยัม (19) อายะฮ์ 47:

> قَالَ **سَلَامٌ عَلَيْكَ** ۖ سَأَسْتَغْفِرُ لَكَ رَبِّي ۖ إِنَّهُۥ كَانَ بِي حَفِيًّۭا‎  
> 
> "เขา (อิบรอฮีม) กล่าวว่า ‘**ขอความศานติจงมีแด่ท่าน**! ฉันจะขออภัยโทษจากพระเจ้าของฉันให้แก่ท่าน แท้จริงพระองค์เป็นผู้ทรงเมตตากรุณาแก่ฉันมาก’"
> 
> 

* ซูเราะฮ์อัลเกาะศ็อศ (28) อายะฮ์ 55:

> وَإِذَا سَمِعُوا۟ ٱللَّغْوَ أَعْرَضُوا۟ عَنْهُ وَقَالُوا۟ لَنَا أَعْمَالُنَا وَلَكُمْ أَعْمَالُكُمْ **سَلَامٌ عَلَيْكُمْ** لَا نَبْتَغِي ٱلْجَاهِلِينَ‎  
> 
> "และเมื่อพวกเขาได้ยินเรื่องไร้สาระ พวกเขาก็ผินหลังออกห่างไปจากมัน และกล่าวว่า ‘การงานของเราก็จะได้แก่เรา และการงานของพวกท่านก็จะได้แก่พวกท่าน **ศานติแด่พวกท่าน** เราจะไม่ขอร่วมกับพวกงมงาย’"
> 
> 

* ซูเราะฮ์อัซซุมัร (39) อายะฮ์ 73:

> وَسِيقَ ٱلَّذِينَ ٱتَّقَوْا۟ رَبَّهُمْ إِلَى ٱلْجَنَّةِ زُمَرًا ۖ حَتَّىٰ إِذَا جَآءُوهَا وَفُتِحَتْ أَبْوَابُهَا وَقَالَ لَهُمْ خَزَنَتُهَا **سَلَامٌ عَلَيْكُمْ** طِبْتُمْ فَٱدْخُلُوهَا خَالِدِينَ‎  
> 
> "และบรรดาผู้ยำเกรงพระเจ้าของพวกเขาจะถูกนำสู่สวนสวรรค์เป็นกลุ่ม ๆ จนกระทั่งเมื่อพวกเขามาถึงมัน และ ประตูทั้งหลายของมันจะถูกเปิดออก ยามเฝ้าประตูสวรรค์จะกล่าวแก่พวกเขาว่า ‘**ความศานติจงมีแด่พวกท่าน**! พวกท่านเป็นผู้บริสุทธิ์ ดังนั้น จงเข้าไปในสวรรค์เป็นผู้พำนักอยู่ตลอดกาล’"
> 
> 

รูปแบบอื่น ได้แก่ *ซะลามุนอะลา* (سَلَامٌ عَلَىٰ‎) หรือคำว่า *ซะลาม* (سَلَام‎) ก็มีการกล่าวถึงในอายะฮ์อื่น ๆ ของอัลกุรอานด้วย

อ้างอิง
-------

1. ↑  "Sayings of the Messenger (s.a.w) - Sahih Al-Bukhari- www.Ahadith.net". *www.ahadith.net*. สืบค้นเมื่อ 2019-03-25.
2. ↑  ""As-Salaamu-Alaikum" and "Wa-Alaikum-as-Salaam"". Ccnmtl.columbia.edu. สืบค้นเมื่อ 2013-07-27.
3. ↑  Sheikh Muhammad Salih Al-Munajjid. "Is it *mustahabb* for one who gets up to leave a gathering to say *salaam* to those who are still sitting?". IslamQA.info.
4. ↑  "As Salaamu Alaikom?". คลังข้อมูลเก่าเก็บจากแหล่งเดิมเมื่อ 2010-11-20.แม่แบบ:Reliable source
5. ↑  "Surat An-Nur [24:61] - The Noble Qur'an - القرآن الكريم". Quran.com. สืบค้นเมื่อ 2013-07-27.

แหล่งข้อมูลอื่น
---------------

* A brief illustrated guide to understanding Islam
* How to pronounce As salamu alaykum in Arabic
* How To Pronounce Assalamualaikum Warahmatullahi Wabarakatuh in Arabic
* How to pronounce Walaikum Assalam in Arabic